
Broj: T02 0 KT 0009339 24
Orašje,  22.06.2026. godine 

                                                                                      OPĆINSKOM SUDU U ORAŠJU


Na temelju čl. 45. st. 2. točka i., čl. 241. st. 1. ZKP-a F BiH,  podižem


O P T U Ž N I C U


PROTIV: 	D. K.


Što je: 	

1. Dana 12.11.2024.godine, oko 20:00 sati u M. u ulici ..., Grad O., došao u dvorište obiteljske kuće svoje tetke M. S., u alkoholiziranom stanju, pa ušao u kuću, sjeo za stol, a zatim nakon verbalne prepirke sa svojom tetkom što ista nije željela kupiti televizor od njega,  uputio joj ozbiljne prijetnje da će napasti na njezin život i tijelo obraćajući joj se riječima „Razbit ću ti taj televizor od glavu i ubit te njime“, te joj više puta rekao te da će je ubiti kad god je vidi na putu i na groblju, a nakon što mu je tetka rekla da napusti njihovu kuću jer je pijan i da će zvati policiju, ponovno istoj uputio  ozbiljne prijetnje obraćajući joj se riječima „Ako pozoveš ubit ću vas sve“, da bi potom uzeo u ruke mladunče mačke i bacio je u pravcu glave  svoje tetke i udario je mačkom u glavu, nakon čega je njegova tetka počela plakati i  odnosno vrištati od straha, pa je potom krenuo prema svojoj tetki sa stisnutom pesnicom u namjeri da je udari, a u čemu nije uspio jer ga je odgurnula  njezina kćer  M. D., nakon čega se obratio M. D. riječima „Nemoj da i ti dobiješ“, uslijed čega je izazvao strah za vlastiti život i tijelo svoje tetke M. S., nakon čega je izašao iz kuće, a sve svjestan da svojim radnjama ugrožava sigurnost svoje tetke, što je i htio, 

dakle,      ugrozio sigurnost  neke osobe ozbiljnom prijetnjom da će napasti na život i tijelo te osobe, 


2. [bookmark: _GoBack]Dana 12.11.2024. godine, oko 20:00 sati u M. u ulici ..., Grad O., u dnevnom boravku obiteljske kuće  njegove tetke  M. S., u alkoholiziranom stanju uzeo mladunče mačke crne boje vlasništvo M. D. i isto  snažno bacio u pravcu glave svoje tetke M. S.,  od koje siline udarca od glavu M. S. je navedeno mladunče palo na pod i počelo da krvari iz usta, a koje mladunče je od posljedica ozljeda koje je zadobilo njegovim djelovanjem tijekom noći preminulo, svjestan da svojim radnjama teško zlostavlja i izlaže nepotrebnim i dugotrajnim mukama i nanosi bol životinji uslijed čega je životinja preminula, što je i htio,

dakle,    protivno propisima ubio životinju i iz nehata izazvao opasnost za život ljudi,

čime bi, 	počinio kazneno djelo Ugrožavanje sigurnosti iz članka 183. stavak 1. Kaznenog zakona FBiH, u stjecaju sa kaznenim djelom Mučenje i ubijanje životinja iz članka 318. stavak 1., u vezi sa člankom 54 istoga zakona.



 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

